शरीर में पानी की कमी 7 लक्षणों से पहचानें, फॉलो करें 15 टिप्स
Seema Haider Sickness Reason - How To Stay Hydrated In Monsoon? How Much Water Should We Drink A Day. पाकिस्तानी महिला सीमा हैदर इन दिनों काफी चर्चा में हैं। 22 जुलाई को सीमा की तबीयत खराब हो गई थी। डॉक्टरों के मुताबिक, डिहाइड्रेशन की वजह से उसकी हालत बिगड़ी थी।
पाकिस्तानी महिला सीमा हैदर इन दिनों काफी चर्चा में हैं। बीते दिनों सीमा की तबीयत खराब हो गई थी। डॉक्टरों के मुताबिक, डिहाइड्रेशन की वजह से उसकी हालत बिगड़ी थी।
सीमा की तरह तमाम लोगों को बारिश के मौसम में इसी तरह की परेशानी हो रही है।
आज जरूरत की खबर में जानेंगे कि मानसून में डिहाइड्रेशन यानी शरीर में पानी की कमी कैसे हो जाती है और इससे बचने के लिए क्या करें।
एक्सपर्ट:
डॉ. विकास मिश्रा, एसोसिएट प्रोफेसर, डिपार्टमेंट ऑफ रेस्पिरेटरी मेडिसिन, जीएमसी भोपाल
सवाल: मानसून में शरीर में पानी की कमी क्यों हो जाती है?
जवाब: मानसून के दौरान हमारे शरीर में पानी की कमी ज्यादा होती है। दरअसल बारिश के बाद उमस होती है। ऐसे में बाहर की नमी शरीर से ज्यादा मात्रा में पानी सोख लेती है, जिससे हमें लगातार पसीना आता है और शरीर में पानी की कमी हो जाती है।
जितना ज्यादा पानी भाप बनेगा, उतनी ज्यादा उमस बढ़ेगी
गर्मी की वजह से बारिश, नदी-नालों, समुद्र या झील का पानी भाप बनकर उड़ता है और आसपास की हवा में फैल जाता है। इसे ही उमस कहते हैं। फिर जब भाप वाली हवा शरीर से टकराती है तो ह्यूमिडिटी यानी उमस महसूस होती है।
गर्म एरिया में उमस ज्यादा होती है
ठंडी जगहों की अपेक्षा गर्म जगहों पर उमस ज्यादा होती है, क्योंकि गर्मी के चलते पानी बहुत तेजी से भाप बनकर उड़ता है और आसपास की हवा में फैल जाता है।
सवाल: डिहाइड्रेशन हो गया है मतलब शरीर में पानी की कमी हो गई है, ये कैसे पता चलेगा?
जवाब: नीचे लिखे पॉइंट्स में अगर आपके शरीर में 2-3 लक्षण दिखाई दें, तो समझ लीजे आपको डिहाइड्रेशन हो गया है।
सवाल: क्या उमस बढ़ने पर डिहाइड्रेशन के अलावा और भी परेशानियां हो सकती हैं?
जवाब: हां बिल्कुल। उमस बढ़ने से शरीर में कई दिक्कतें हो सकती हैं। पॉइंट्स में समझते हैं-
उमस बढ़ने से शरीर में हो सकती हैं 10 प्रॉब्लम्स
सवाल: ऐसे में बारिश और उमस के चलते इन बीमारियों से बचने के लिए क्या करें?
जवाब: परेशान होने की जरूरत नहीं है। आसान उपायों को करके आप इस मौसम में होने वाली परेशानियों से बच सकते हैं। नीचे लगे क्रिएटिव से समझते हैं-
बीमार होने पर हम-आप छोटी-छोटी गलतियां कर बैठते हैं, जिसकी वजह से ठीक होने में समय लगता है और परेशानी भी बढ़ जाती हैं। इन गलतियों को करने से बचें। जैसें-
सवाल: पानी पीने का कोई नियम है क्या या जब तक प्यास न लगे पीना नहीं चाहिए?
जवाब: प्यास न भी लगे तब भी दिनभर में 8 से 10 गिलास पानी जरूर पिएं। सुबह उठने से लेकर रात में सोने तक पानी पीने के कुछ नियम हैं जो सेहत को दुरुस्त रखने के लिए बहुत जरूरी हैं। गर्मी के दिनों में खासकर इसका ख्याल चाहिए।
राष्ट्रीय आयुर्वेद संस्थान जयपुर के आयुर्वेद विशेषज्ञ डॉ. काशीनाथ समगंडी से सीखते हैं पानी पीने का सही तरीका...
सुबह उठने के बाद: सुबह उठकर खाली पेट पानी जरूर पिएं। इससे पूरा दिन शरीर हाइड्रेटेड रहता है। स्किन, लिवर, किडनी और आंख से जुड़ी दिक्कतें दूर होती हैं।
सुबह उठने के बाद शरीर के इंटरनल ऑर्गन यानी आंतरिक अंगों को एक्टिव करने के लिए एक गिलास सादा या गुनगुना पानी पीना चाहिए। इससे शरीर की गंदगी आसानी से बाहर निकल जाती है।
खाना खाने से पहले: खाना खाने से 30 मिनट पहले पानी पीना चाहिए। ऐसा करने से खाना अच्छे से डाइजेस्ट होता है।
खाना खाने के बाद: खाना खाते समय पानी नहीं पीना चाहिए। चाहे रात का या दोपहर का खाना खाएं, हमेशा 1 घंटे बाद ही पानी पीना चाहिए। अगर कुछ अटक जाता है, तो पी सकते हैं।
कभी भी खाना खाने के तुरंत पहले या बाद में पानी नहीं पीना चाहिए। इससे पानी शरीर में डाइजेस्टिव जूस को डाइल्यूट कर देता है। फिर डाइजेशन प्रोसेस यानी पाचन क्रिया अच्छे से नहीं हो पाती है।
सोने से पहले: सोने से एक घंटा पहले पानी पीने से किसी भी प्रकार का फ्लूइड लॉस नहीं होता।
इससे शरीर में पानी की पर्याप्त मात्रा बनी रहती है।
नोट: ऐसा बिल्कुल नहीं है कि आप इन सबके अलावा बीच-बीच में पानी नहीं पी सकते। जब भी आपको प्यास लगे, आप अपने शरीर के हिसाब से पी सकते हैं।
डिहाइड्रेशन से बचाएंगे आयुर्वेद के 3 उपाय, इम्यूनिटी होगी मजबूत
सौंफ के बीज: सौंफ की तासीर ठंडी होती है ये इन्फेक्शन के लिए जिम्मेदार बैक्टीरिया को खत्म करने में मदद करती है। डिहाइड्रेशन की परेशानी भी दूर होती है।
तरीका: आधा चम्मच सौंफ को एक लीटर पानी में उबालकर छान लें। इसे ठंडा करने के बाद एक कप डेली दिन में 3-4 बार पिएं।
तुलसी: तुलसी में औषधीय गुण होते हैं। डिहाइड्रेशन से होने वाले पेट दर्द में आराम मिलता है। यह शरीर के टेम्प्रेचर को ठंडा रखती है।
तरीका: तुलसी की 5-6 पत्तियां लें। पत्तियों को पानी में डालकर 15 मिनट के लिए हल्की आंच पर गर्म होने दें। इसे छानकर कप में डाल लें और ठंडा होने पर पिएं।
गिलोय जूस: डाइजेशन से जुड़े इन्फेक्शन की वजह से डिहाइड्रेशन की प्रॉब्लम होती है। इससे शरीर की इम्युनिटी पावर बढ़ती है और पेशेंट जल्दी ठीक हो जाता है।
तरीका: मार्केट में गिलोय रस आसानी से मिल जाता है। दो चम्मच गिलोय रस में बराबर मात्रा में पानी मिलाकर दिन में डेली एक बार पिएं।
चलते-चलते…
सवाल: एक हेल्दी शरीर को कितने पानी की जरूरत होती है?
जवाब: हर इंसान के शरीर का वजन अलग-अलग होता है। सबके शरीर में पानी की जरूरत भी अलग-अलग होती है। शरीर के वजन के हिसाब से ही तय किया जाता है कि आपको कितना पानी पीना चाहिए।
मापने का तरीका- बॉडी वेट × 30 = पानी मिलीलीटर में
उदाहरण
20 किलो के वजन के शरीर को करीब 1 लीटर पानी की जरूरत होती है।
उस हिसाब से देखें तो 70 किलो वजन के व्यक्ति को 2.1 लीटर पानी पीना चाहिए।
80 किलो के वजन के व्यक्ति को 2.4 लीटर पानी पीना चाहिए।
नोट: समझने में आसानी हो इसलिए मिलीलीटर को लीटर में बदला गया है।